**MINISTARSTVO FINANCIJA**

**ZAGREB, KATANČIĆEVA 5**

**MATIČNI BROJ. 03205991**

**OIB: 18683136487**

**BROJ RKP-a: 20157**

**RAZINA: 12**

**RAZDJEL: 025**

**ŠIFRA DJELATNOSTI: 8411 OPĆA DJELATNOST JAVNE UPRAVE**

**ŠIFRA ŽUPANIJE: 21**

**ŠIFRA GRADA: 133**

**OZNAKA RAZDOBLJA: 2023-12**

**BILJEŠKE UZ KONSOLIDIRANA FINANCIJSKA IZVJEŠĆA**

**RAZDJELA 025 ZA 2023. GODINU**

**ZAKONODAVNI OKVIR**

* Zakon o proračunu (Narodne novine, br.144/21)
* Zakon o izvršavanju Državnog proračuna Republike Hrvatske za 2023. (Narodne novine, br.145/22, 63/23 i 129/23)
* Pravilnik o financijskom izvještavanju u proračunskom računovodstvu (Narodne novine, br. 37/2022)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19 i 108/20)
* Pravilnik o proračunskim klasifikacijama (Narodne novine, br. 26/10, 120/13 i 01/20)

U konsolidiranim financijskim izvještajima obuhvaćene su sljedeće glave u razdjelu 025 Ministarstvo financija:

* Glava 02505 Ministarstvo financija, RKP 20157
* Glava 02510 Carinska uprava, RKP 20165
* Glava 02515 Porezna uprava, RKP 20181
* Glava 02540 Agencija za reviziju sustava provedbe programa Europske unije, RKP 43732, OIB 94432282335, MB 02400774
* Glava 02555 Odbor za standarde financijskog izvještavanja, RKP 49286, OIB 58499994900, MB 02052644

**BILJEŠKE UZ BILANCU**

1. Nefinancijska imovina (0) – iskazana sadašnja vrijednost imovine koncem izvještajnog razdoblja bilježi rast od 7,8% u odnosu na početak izvještajnog razdoblja. Tome su doprinijela ulaganja u nematerijalnu imovnu tj. višegodišnje licence, u uredsku opremu i namještaj, instrumente, uređaje i strojeve, komunikacijsku opremu, prijevozna sredstva te dodatna ulaganja u građevinske objekte, od čega se najznačajniji iznos odnosi na ulaganja na građevinskim objektima Porezne uprave.

Povećanje vrijednosti računalne opreme povezano je s provođenjem projekta C.2.2. R2-I2 Uvođenje modela za hibridni pristup radnom mjestu u okviru NPOO 2021.-2026. kojim je Ministarstvo pravosuđa i uprave izvršilo nabavu računalne opreme koja je temeljem Sporazuma o prijenosu osnovnih sredstava bez naknade dodijeljena Poreznoj upravi i užem dijelu Ministarstva financija kao sudionicima projekta.

Povećanje vrijednosti prijevoznih sredstava odnosi se na nabavu vozila u Carinskoj i Poreznoj upravi.

Povećanju nefinancijske imovine doprinijela je donacija dva Rapiscan skenera Vlade SAD-a Carinskoj upravi za Luku Ploče i Luku Rijeka ukupne vrijednosti 3.443.299,91 eura.

1. Financijska imovina (1) – koncem izvještajnog razdoblja bilježi rast od 42,6% u odnosu na početak izvještajnog razdoblja. Rastu financijske imovine najviše je doprinijelo povećanje Ostalih potraživanja evidentiranih na razini podskupine 129, a uzrokovano je promjenom metodologije knjiženja preplata za pojedine vrste poreza i drugih javnih davanja sukladno uputi Državne riznice.

Novi model evidentiranja potraživanja i obveza za povrat za poreze, doprinose i druga javna davanja se također reflektirao i na bilančne pozicije Obračunati prihodi poslovanja (96) i Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza (167).

Slijedom navedenog, došlo je do realnijeg iskazivanja na podskupini 96 Obračunati prihodi poslovanja koja je u odnosu na početak izvještajnog razdoblja znatno porasla i uslijed pojačane gospodarske aktivnosti poreznih obveznika. Isto je u vezi s povećanjem podskupine 16 Potraživanje za prihode poslovanja za što se aktivno poduzimaju sve zakonske mjere naplate poreznih dugovanja.

Koncem izvještajnog razdoblja kontinuirani rashodi budućih razdoblja (193) bilježe rast od 17,8%, a radi se o rashodima koje se sukladno čl. 39 Pravilnika o proračunskom računovodstvu i računskom planu ne uključuju u tekuće izvještajno razdoblje, već se iskazuju kao aktivna vremenska razgraničenja, a najveći dio se odnosi na plaće obračunate za prosinac 2023. godine koje će biti isplaćene u siječnju 2024. te na ostale rashode koji nastaju kontinuirano npr. troškovi komunalnih usluga, energenata, zakupa i slično.

1. Obveze (2) – bilježe rast za 7,8%, a u strukturi iskazanih obveza najveći udio imaju Carinska i Porezna uprava, a pretežito predstavljaju obveze prema poreznim obveznicima za više uplaćena sredstva, a manji dio predstavljaju obveze prema zaposlenima za plaću za prosinac 2023.godine i obveze za materijalne rashode koje dospijevaju u 2024. godini.
2. Višak prihoda (9221) i Manjak prihoda (9222) – prebijanjem navedenih bilančnih pozicija na razini razdjela utvrđen je višak prihoda u iznosu od 4.762.552,85 eura, a odnosi se na:

* Ostvareni manjak prihoda u užem dijelu Ministarstva financija u iznosu 609.181,68 eura
* Ostvareni višak prihoda u Carinskoj upravi u iznosu 4.894.384,91 euro
* Ostvareni višak prihoda u Poreznoj upravi u iznosu 438.623,74 eura
* Ostvareni višak prihoda u Agenciji za reviziju sustava provedbe programa EU u iznosu 38.725,88 eura
* Odbor za standarde financijskog izvještavanja nije ostvario ni višak ni manjak.

1. Izvanbilančni zapisi 991 i 996 u ukupnom iznosu od 915.844.579,91 euro odnose se na:

* Ministarstvo financija (uži dio) u iznosu 17.581.533,97 eura, a najvećim dijelom obuhvaća popis ugovora iz kojih u budućim izvještajnim razdobljima može nastati obveza ili imovina, instrumente osiguranja, tuđu imovinu dobivenu na korištenje i potencijalne obveze po sudskim sporovima.
* Poreznu upravu u iznosu 81.873.819,37 eura, a odnosi se na potencijalne obveze po sudskim sporovima, instrumente osiguranja, potencijalne obveze po sklopljenim ugovorima, a čije se izvršenje očekuje u narednom razdoblju.
* Carinsku upravu u iznosu 816.386.662,60 eura.
* Agenciju za reviziju sustava provedbe programa EU u iznosu 2.563,97 eura, koji se odnosi na instrumente osiguranja

Iz konsolidiranih izvanbilančnih zapisa eliminirana je tuđa imovina na korištenju u vrijednosti 32.260,78 eura koja je ustupljena je na korištenje drugima unutar razdjela 025.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. Prihodi poslovanja razdjela 025 bilježe rast od 18,25% u ovom izvještajnom razdoblju u odnosu na prethodno, a tom su rastu najviše doprinijele tekuće pomoći od institucija i tijela EU koje bilježe rast od 521,80% od čega se najveći dio odnosi na realizaciju projekata u Poreznoj upravi koji se financiraju iz NPOO-a.

Na rast prihoda utjecale su i ostvarene kapitalne donacije od Vlade SAD-a Carinskoj upravi u ukupnoj vrijednosti donirane opreme od 3.443.299,91 euro te rast prihoda iz nadležnog proračuna za financiranje rashoda poslovanja za 13,57% koji je u apsolutnom iznosu najznačajniji prihod u ukupnoj strukturi prihoda razdjela 025.

Rast primitaka od financijske imovine i zaduživanja odnosi se na Carinsku upravu, tj. zaduživanje putem financijskog leasinga.

Tablica 1. Ostvareni prihodi u tekućem i prethodnom izvještajnom razdoblju

|  |  |  |  |
| --- | --- | --- | --- |
| **VRSTA PRIHODA/PRIMITKA** | **Ostvareno u 12/2022 (EUR)** | **Ostvareno 12/2023 (EUR)** | **Indeks** |
| Tekuće pomoći od institucija i tijela EU | 5.166.769,94 | 2.580.201,72 | 49,94 |
| Kapitalne pomoći od institucija i tijela EU | 2.679.017,32 | 13.979.030,40 | 521,80 |
| Kamate na oročena sredstva i depozite po viđenju | 0,23 | 0,03 | 13,04 |
| Prihodi državne uprave | 1.183.703,67 | 1.147.033,65 | 96,90 |
| Ostali nespomenuti prihodi | 2.308.425,27 | 2.771.160,61 | 120,05 |
| Prihodi od pruženih usluga | 469.781,86 | 581.960,10 | 123,88 |
| Tekuće donacije | 4,98 | 0,00 |  |
| Kapitalne donacije | 0,00 | 3.443.299,91 |  |
| Prihodi iz nadležnog proračuna za financiranje rashoda poslovanja | 227.969.383,40 | 258.912.118,19 | 113,57 |
| Prihodi iz nadležnog proračuna za financiranje rashoda za nabavu nefinancijske imovine | 10.826.503,35 | 12.914.297,05 | 119,28 |
| **PRIHODI POSLOVANJA** | **250.603.590,02** | **296.329.101,66** | **118,25** |
| **PRIHODI OD PRODAJE NEFINANCIJSKE IMOVINE** | **7.214,82** | **0,00** | **0,00** |
| **PRIMICI OD FINANCIJSKE IMOVINE I ZADUŽIVANJA** | **26.746,81** | **1.460.824,00** | **5461,68** |
| **UKUPNI PRIHODI I PRIMICI** | **250.637.551,65** | **297.789.925,66** | **118,81** |

2. Ukupni rashodi poslovanja razdjela 025 bilježe rast od 12,75% u ovom izvještajnom razdoblju u odnosu na prethodno.

Rashodi za zaposlene (31) bilježe rast od 17,33%, odnosno 24.329.667,39 eura, u odnosu na isto izvještajno razdoblje prethodne godine zbog rasta osnovice za obračun plaće kao i ostalih materijalnih prava zaposlenih utvrđenih kolektivnim ugovorom.

Materijalni rashodi bilježe rast od 4,52% odnosno 4..264.193,61 euro, a u strukturi navedenog rashoda pojedinačno najveći rast zabilježili su:

* Naknade troškova zaposlenima (321) bilježe rast od 17,4% zbog znatno većeg broja službenih putovanja i stručnih usavršavanja na koja su upućeni službenici te isplaćenih naknada za terenski rad
* Ostali nespomenuti rashodi (329) bilježe rast od 65,2%, a vezani su uz provedbu nadzora fiskalizacije poreznih obveznika, a posljedično i na sudske postupke iz nadležnosti Porezne uprave. Nastanak troškova ovise o tijeku samih postupaka, veličini sporova te nužnim radnjama koje se poduzimaju u cilju maksimalizacije naplate poreznih dugovanja

Rast financijskih rashoda (34) povezan je s obveznom plaćanja zateznih kamata po sudskim presudama u poreznim postupcima, dok ostali rashodi (38) odnose se na ugovorne kazne i ostale naknade šteta koje je isplatila Carinska uprava za predmete i postupke iz njihove nadležnosti.

Rashodi za nabavu nefinancijske imovine (4) bilježe rast od 24,06%, a čemu su u doprinijela ulaganja u uredsku opremu i namještaj, višegodišnje licence, informacijske sustav užeg dijela Ministarstva financija i Porezne uprave, kao i dodatna ulaganja n a poslovnim objektima Porezne i Carinske uprave te su izvršena ulaganja u nabavu službenih automobila u Poreznoj i Carinskoj upravi

Izdaci za otplatu glavnice primljenih zajmova od ostalih tuzemnih financijskih institucija izvan javnog sektora odnose se na otplatu rata financijskog leasinga kojim je financirana kupnja službenih automobila u Ministarstvu financija (uži dio) i Carinskoj upravi.

Tablica 2. Ostvareni rashodi u tekućem i prethodnom izvještajnom razdoblju

|  |  |  |  |
| --- | --- | --- | --- |
| **VRSTA RASHODA/IZDATKA** | **Ostvareno u 12/2022 (EUR)** | **Ostvareno 12/2023 (EUR)** | **Indeks** |
| Rashodi za zaposlene | 140.406.319,17 | 164.735.986,56 | 117,33 |
| Materijalni rashodi | 94.439.346,29 | 98.703.539,90 | 104,52 |
| Financijski rashodi | 33.685,58 | 700.653,18 | 2.079,98 |
| Naknade građanima i kućanstvima na temelju osiguranja i druge naknade | 116.445,74 | 104.882,37 | 90,07 |
| Ostali rashodi | 325.836,00 | 1.073.595,49 | 329,49 |
| **RASHODI POSLOVANJA** | **235.321.632,78** | **265.318.657,50** | **112,75** |
| Rashodi za nabavu neproizvedene dugotrajne imovine | 1.022.472,94 | 2.709.006,97 | 264,95 |
| Rashodi za nabavu proizvedene dugotrajne imovine | 12.145.774,65 | 25.238.710,01 | 207,80 |
| Rashodi za dodatna ulaganja na nefinancijskoj imovini | 55.553,60 | 1.681.372,52 | 3.026,58 |
| **RASHODI ZA NABAVU NEFINANCIJSKE IMOVINE** | **13.223.801,19** | **29.629.089,50** | **224,06** |
| Izdaci za otplatu glavnice primljenih kredita i zajmova | 32.473,51 | 123.902,51 | 381,55 |
| **IZDACI ZA FINANCIJSKU IMOVINU I OTPLATE ZAJMOVA** | **32.473,51** | **123.902,51** | **381,55** |
| **UKUPNI RASHODI I IZDACI** | **248.577.907,48** | **295.071.649,51** | **118,70** |

Tablica 3. Struktura ostvarenog rezultata poslovanja

|  |  |  |  |  |  |  |
| --- | --- | --- | --- | --- | --- | --- |
| **Naziv glave unutar razdjela** | **Preneseni rezultat** | | **Ostvareni rezultat u izvještajnom razdoblju** | | **Višak raspoloživ u sljedećem razdoblju** | **Manjak raspoloživ u sljedećem razdoblju** |
| **Višak** | **Manjak** | **Višak** | **Manjak** |
| Ministarstvo financija  (uži dio) | 0,00 | 437.561,19 | 0,00 | 171.620,49 | 0,00 | 609.181,68 |
| Carinska uprava | 2.024.216,14 | 0,00 | 2.870.168,77 | 0,00 | 4.894.384,91 | 0,00 |
| Porezna uprava | 255.860,49 | 0,00 | 182.763,25 | 0,00 | 438.623,74 | 0,00 |
| Agencija za reviziju sustava provedbe programa EU | 201.761,26 | 0,00 | 0,00 | 163.035,38 | 38.725,88 | 0,00 |
| Odbor za standarde financijskog izvještavanja | 0,00 | 0,00 | 0,00 | 0,00 | 0,00 | 0,00 |
| **Ukupan rezultat za  razdjel 025** | **2.044.276,70** | **0,00** | **2.718.276,15** | **0,00** | **4.762.552,85** | **0,00** |

Ostala smanjenja rashoda poslovanja i rashoda za nabavu nefinancijske imovine rezultat su racionalnog postupanja sa rashodima u poslovanju, dok je do povećanja došlo zbog dinamike izvršavanja poslova redovne djelatnosti.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u vrijednosti proizvedene dugotrajne imovine (91511) odnosi se na rashodovanu imovinu u Agenciji za reviziju sustava provedbe programa EU u ukupnom iznosu od 922,58 eura.

Promjene u obujmu proizvedene dugotrajne imovine (91512) – smanjenje u obujmu navedene imovine ukupne sadašnje vrijednosti 36.550,87 eura odnosi se na rashodovanu i isknjiženu neupotrebljivu, uništenu i dotrajalu imovinu, od čega se 2.679,90 eura odnosi na Poreznu upravu, a 33.870,97 eura na uži dio Ministarstva financija.

Sva knjiženja vezano uz navedeno provedena su temeljem odluka čelnika i dokumentacije o zbrinjavanju rashodovane imovine.

Do povećanja u obujmu imovine u iznosu od 2.984.528,79 eura došlo je zbog evidentiranog prijenosa imovine od:

* Ministarstva pravosuđa i uprave, temeljem Sporazuma o prijenosu osnovnih sredstava bez naknade u sklopu ulaganja C2.2. R2-I2-Uvođenje modela za hibridni pristup radnom mjestu u okviru NPOO 2021.-2026. kako bi se službenicima užeg dijela Ministarstva financija i Porezne uprave osigurala računalna oprema u vrijednosti od 2.648.289,80 eura.
* Ministarstva prostornog uređenja, graditeljstva i državne imovine temeljem Sporazuma kojim su preuzeti poslovi koji se odnose na ostvarivanje vlasničke politike u pravnim osobama od posebnog interesa za Republiku Hrvatsku, a među ostalim preuzeta je i imovina u vrijednosti 336.238,99 eura.

Knjiženja u knjigovodstvenim evidencijama vezano za preuzetu imovinu provedena su temeljem navedenih Sporazuma i ovjerenih primopredajnih zapisnika.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. Financijski i fiskalni poslovi (0112) – rashodi za navedenu namjenu u ukupnom iznosu 294.171.247,39 eura obuhvaćaju rashode užeg dijela Ministarstva financija u iznosu 26.923.756,73 eura, Carinske uprave u iznosu 102.736.717,87 eura, Porezne uprave u iznosu 160.396.695,64 eura, Agencije za reviziju sustava provedbe programa EU 4.062.734,80 eura i Odbora za standarde financijskog izvještavanja u iznosu 51.342,35 eura.
2. Vanjski poslovi (0113) – rashodi za navedenu namjenu u ukupnom iznosu od 272.329,75eura u cijelosti se odnose na Carinsku upravu.

1. Ostale opće usluge (0133) – rashodi za navedenu namjenu u ukupnom iznosu od 55.928,81eura u cijelosti se odnose na Carinsku upravu.

4. Ekonomski poslovi koji nisu drugdje svrstani (049) – rashodi za navedenu namjenu u ukupnom iznosu od 448.241,05 eura u cijelosti se odnose na Poreznu upravu.

Ukupni iznos rashoda iskazanih u Obrascu RAS-funkcijski odgovaraju ukupno iskazanim rashodima u Obrascu PR-RAS (Y034), s tim da prijenosi proračunskim korisnicima iz nadležnog proračuna za financiranje redovne djelatnosti (367) iznose nula.

**BILJEŠKE UZ IZVJEŠTAJ O OBVEZAMA**

Stanje nedospjelih obveza na kraju izvještajnog razdoblja iznosi 862.364.097,75 eura, a odnose se na obveze Ministarstva financija (uži dio) u iznosu od 2.239.872,46 eura, Carinsku upravu u iznosu 10.427.866,70 eura, Poreznu upravu u iznosu 849.432.310,79 eura, Agenciju za reviziju sustava provedbe programa EU u iznosu 263.963,19 eura i Odbor za standarde financijskog izvještavanja u iznosu 84,61 eura.

U postupku konsolidacije obveza razdjela 025 eliminirane su međusobne obveze Ministarstva financija (uži dio) prema Carinskoj upravi za refundirane troškove usluga čuvanja imovine u ukupno iznosu 37.588,99 eura i Poreznoj upravi u iznosu od 301,61 eura za refundirane troškove električne energije, uredskog materijala i troškova sudskih postupaka.

**GLAVNI TAJNIK**

**Zdravko Zrinušić**